आतंकी बने कश्‍मीरी युवाओं की घर वापसी के लिए अब पुलिस पहुंची उनके घर  
आतंकियों के परिजनों के साथ संवाद का अभियान शोपियां से शुरू हुआ है
शोपियां ही इस समय सबसे ज्यादा आतंकवाद प्रभावित है
एक महीने में चार लड़के आतंक को छोड़कर घर लौट चुके हैं
आतंकियों के परिजन इस बात से काफी राहत महसूस कर रहे थे कि पुलिस उन्हें मुठभेड़ में मारने के बजाय जिंदा पकड़ कर मुख्यधारा में शामिल करने के लिए ठोस कदम उठाकर खुद आतंकियों के परिजनों से मिल रही है. आपसी बातचीत के दौरान आतंकियों के परिजनों ने उन सभी बातों का सिलसिलेवार ढंग से जिक्र किया, जिनसे प्रभावित होकर उनके बच्चे आतंकी बने हैं. इन लोगों ने यकीन दिलाया कि वह अपने बच्चों से मुख्यधारा में लौटने की अपील करने के साथ कोई दूसरा लड़का आतंकी न बने, इसके लिए प्रयास जारी ऱखेंगे. सुरक्षाबलों का कहना है कि मेल मिलाप की इस पहल से शायद फौरन नतीजे न निकलें लेकिन लगातार कोशिशें होती रहें तो कामयाबी मिल सकती है.